
COMUNICAT DE PRESĂ
„PNRR: Fonduri pentru România modernă și reformată!”
O nouă etapă a reformei managementului resurselor umane în administrația publică este marcată prin implementarea Jalonului 418 din PNRR 
Agenția Națională a Funcționarilor Publici anunță finalizarea proiectului prin care a fost implementat Jalonul 418  Intrarea în vigoare a actelor juridice pentru adoptarea unor cadre de gestionare a resurselor umane bazate pe merit și de competențe în administrația publică centrală, Reforma 3 – Modernizarea managementului resurselor umane în sectorul public, Componenta 14 - Buna guvernanță, din Planul Național de Redresare și Reziliență (PNRR).
[bookmark: _GoBack]Proiectul s-a derulat în perioada iulie 2022 – martie 2026 și a avut o finanțare de 6.000.000 euro, grant. Obiectivul principal al proiectului a vizat implementarea unui sistem integrat de management al resurselor umane bazat pe competență și performanță, asigurând corelarea permanentă a nevoilor de personal cu competențele corespunzătoare. Dezvoltarea acestui sistem integrat a fost susținută prin intermediul unor activități cheie, printre care enumerăm:
· implementarea managementului resurselor umane bazat pe competențe; 
· standardizarea funcțiilor publice prin asocierea acestora cu domenii funcționale și cadre de competențe; 
· modernizarea sistemului de recrutare și promovare în funcția publică; 
· diversificarea parcursului profesional al funcționarilor publici prin introducerea unor noi niveluri ale gradului profesional superior; 
· extinderea cadrului de competențe și asupra personalului contractual din administrația publică; 
· consolidarea rolului Agenției Naționale a Funcționarilor Publici în coordonarea managementului resurselor umane; 
Pentru atingerea jalonului, au fost derulate multiple și diverse activități și a fost menținută o comunicare constantă cu autorități și instituții publice, universități, sindicate, ONG-uri în vederea participării active la consultările tehnice asupra conținutului livrabilelor proiectului (focus-grupuri/ dezbateri/ întâlniri de lucru) și la evenimentele de diseminare/promovare rezultate. 
Adoptarea și publicarea în Monitorul Oficial a Legii nr. 165/2026 pentru modificarea și completarea Ordonanței de urgență a Guvernului nr. 57/2019 privind Codul administrativ reprezintă o etapă importantă pentru reforma managementului resurselor umane din administrația publică, care consolidează trecerea la un sistem modern, predictibil și unitar, bazat pe competențe, atât pentru funcționarii publici, cât și pentru anumite categorii de personal contractual.
Vasile-Felix Cozma, președinte ANFP: "Un cadru de competențe bine definit este cheia integrării armonioase a funcțiilor de resurse umane într-o instituție. Acesta ajută la identificarea nevoilor de personal și la recrutarea eficientă, dar permite și creșterea profesională a angajaților. Prin integrarea adecvată a personalului și a proceselor de lucru în instituție, se vor rezolva provocările legate de utilizarea optimă a resurselor, de atragerea, reținerea şi sprijinirea angajaţilor în atingerea performanței." 
Detalii despre proiect pot fi consultate în secțiunea dedicată proiectelor PNRR, de pe website-ul ANFP: https://www.anfp.gov.ro/proiecte/proiecte-incheiate/ .

Informații suplimentare pot fi obținute la adresa de e-mail: comunicare@anfp.gov.ro .

“Conţinutul acestui material nu reprezintă în mod obligatoriu poziţia oficială a Uniunii Europene sau a Guvernului României.”

